CELEX: C2005/082/28
Language: el
Date: 2005-04-02 00:00:00
Title: Υπόθεση C-37/05: Προσφυγή της Επιτροπής των Ευρωπαϊκών Κοινοτήτων κατά του Ηνωμένου Βασιλείου, που ασκήθηκε στις 31 Ιανουαρίου 2005

2.4.2005   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 82/13
            
         Προσφυγή της Επιτροπής των Ευρωπαϊκών Κοινοτήτων κατά του Ηνωμένου Βασιλείου, που ασκήθηκε στις 31 Ιανουαρίου 2005
   (Υπόθεση C-37/05)
   (2005/C 82/28)
   Γλώσσα διαδικασίας: η αγγλική
   Η Επιτροπή των Ευρωπαϊκών Κοινοτήτων, εκπροσωπούμενη από τον Michel van Beek, επικουρούμενη από τον Frédéric Louis, avocat, και τον A. Capobianco, avvocato, με τόπο επιδόσεων στο Λουξεμβούργο, άσκησε στις 31 Ιανουαρίου 2005 προσφυγή ενώπιον του Δικαστηρίου των Ευρωπαϊκών Κοινοτήτων κατά του Ηνωμένου Βασιλείου.
   Η Επιτροπή ζητεί από το Δικαστήριο:
   
               —
            
            
               Να διαπιστώσει ότι το Ηνωμένο Βασίλειο Μεγάλης Βρετανίας και Βόρειας Ιρλανδίας, παραλείποντας να μεταφέρει ορθά στο εθνικό δίκαιο την οδηγία 85/337/ΕΟΚ του Συμβουλίου, της 27ης Ιουνίου 1985, για την εκτίμηση των επιπτώσεων ορισμένων σχεδίων δημοσίων κα ιδιωτικών έργων στο περιβάλλον (1), όπως έχει τροποποιηθεί από την οδηγία 97/11/ΕΚ (2) παρέβη τις υποχρεώσεις που υπέχει από την εν λόγω οδηγία και από τη Συνθήκη.
            
         
               —
            
            
               Να καταδικάσει το Ηνωμένο Βασίλειο Μεγάλης Βρετανίας και Βόρειας Ιρλανδίας στα δικαστικά έξοδα.
            
         Ισχυρισμοί και κύρια επιχειρήματα:
   Η οδηγία πρέπει να μεταφερθεί στο εσωτερικό δίκαιο με αναγκαστικού δικαίου διατάξεις του εθνικού δικαίου κατά τρόπο ώστε να πληρούνται όλες οι απαιτήσεις διαφάνειας και ασφάλειας δικαίου. Η διοικητική καθοδήγηση δεν εξασφαλίζει τη συμμόρφωση με τις απαιτήσεις αυτές. Η απλή διαβεβαίωση ότι στην πράξη δεν υπάρχει περίπτωση να παραβιασθούν οι διατάξεις της οδηγίας 85/337/ΕΟΚ του Συμβουλίου δεν συνιστά αποτελεσματική μεταφορά στο εσωτερικό δίκαιο της οδηγίας αυτής.
   
      (1)  ΕΕ L 175, 05.07.1985, σ. 4
   
   
      (2)  ΕΕ L 73, 14.03.1997, σ. 5